Mars – sztworto podug ôddalynio ôd Słōńca planeta Ōkuodu Słōnečnygo. Miano planety je wziynte ôd miana rzimskigo bōga wojny – Marsa. Przijynto tak skiż jygo farby, kera przi ôbserwacyji wydowo sie być rdzawo-czerwōno a kojarzōła sie starożytnym s pożōgōm wojynnōm. Widziany ôdciyń biere sie stōnd, aże powierzchnio planety je pokryto tlynkōma żelaza. Mars mo dwa niywielge ksiynżyce ô niyrygularnych ksztoutach – Fobosa a Deimosa – prawdopodobniy sōm to dwie planetoidy przechwycōne bez pole grawitacyjne Marsa. Przipuszczo sie, co na Marsie mōguo kiejś powstać życie, nale ôbecniy niy mo na to solidnych dowodōw. Mars je jydnōm s piyńciu planet widocznych gouym ślypiym. W ôpozycyji ôśōngo jasność do -3,0 wielgości gwiazdowyj a szyrzka kōntowo do 25".